***Scrooge: A Christmas Carol*** er en komedie fra 2022 regissert av Stephen Donnelly, løst basert på En julefortelling av Charles Dickens. Hovedrollene spilles av Luke Evans, Olivia Colman, Jessie Buckley og Jonathan Pryce. Filmen hadde premiere den 18. november 2022.

Handling
--------

På julaften i 1843 møter en glad mann ved navn Harry Huffman sin eldre onkel Ebenezer Scrooge og hunden hans Prudence, men Scrooge klarer å unngå ham lenge nok til å avslå å donere penger til en veldedig organisasjon. I tillegg nekter han å slette gjelden til Tom Jenkins som driver en leketøy-butikk, som knapt har råd til medisinsk behandling for hans skrøpelige mor. Han avslår deretter en invitasjon til en julemiddag fra Harry, og han lar motvillig sin kontorist, Bob Cratchit, ta fri ettersom det er julaften dagen etter.

Bob blir underbetalt av Scrooge og lever i fattigdom sammen med hans kone Ethel og deres mange barn, inkludert lille Tim, som er alvorlig syk - men foreldrene hans har ikke råd til å betale for medisinsk behandling for gutten. Men etter at han kommer hjem den kvelden, blir Scrooge snart hjemsøkt av ånden til sin tidligere forretningspartner og gode venn, Jacob Marley, som etter sin død blir tvunget til å trekke lange, tunge lenker rundt sjelen hans som en straff for alle de dårlige handlingene han gjorde i livet. Marley advarer om at Scrooge kommer til å lide en lignende skjebne når han dør (bortsett fra at lenkene hans kommer til å bli enda tyngre og lengre) med mindre Scrooge endrer seg til det bedre.

Marley har derfor arrangert for at tre ånder skal komme på besøk i håp om å lære Scrooge hvordan han kan bli en mye bedre mann og sjef for arbeiderne sine. Når Scrooge er i ferd med å legge seg til å sove den kvelden, møter han den første besøkende fra Marley: Et voks-lignende formskiftende vesen kalt Fortiden, som tar Scrooge med seg gjennom fortiden hans frem til nåtiden. Som ung mann ble Scrooge tvunget til å jobbe ved en fabrikk hele 1. juledag, fordi hans egen far satt i fengsel og ikke kunne hjelpe familien sin.

Som ung mann jobbet Scrooge for en godhjertet forretningsmann ved navn Mr. Fezziwig, og Scrooge var en gang forlovet med datteren hans Isabel, før han begynte å arbeide sammen med Jacob Marley. Isabel blir vitne til hvordan Scrooge og Marley legger ned butikken til en baker (som viser seg å være Bob Cratchits far) og Isabel forlater Scrooge fordi han fokuserer mye mer på virksomheten deres enn på henne. Før han forsvinner, ber Fortiden Scrooge om å huske fortiden sin, og lære av den. Scrooge møter deretter den neste besøkende, kalt Nåtiden, som ønsker å vise Scrooge hvordan man egentlig burde leve livet. Han viser Scrooge hvordan Harry kommer til å tilbringe julen.

Scrooge blir også vist hvordan Cratchit-familien tilbringer julen i deres fattige lille hjem, og med dårlig helse. Deretter dukker Fremtiden opp, som viser Scrooge en fremtid hvor folk han kjenner feirer at Scrooge omsider er død. I tillegg dør lille Tim, og Cratchit-familien er ufattelig triste på grunn av dette. Etter å ha sett at bare noen få personer deltok i begravelsen hans, inkludert en eldre Prudence og noen få menn (deriblant en mann som bare kom for å håne Scrooges død) blir Scrooge også vitne til hvordan hans liv etter døden vil være med tunge lenker, med mindre han ikke endrer vaner. Neste morgen våkner Scrooge, og bestemmer seg for å spre glede til sine medarbeidere. Han gir en donasjon til veldedighet, og sletter Toms gjeld. Han lover også lille Tim at han kan få medisinsk hjelp som følge av farens lønnsøkning.

Rolleliste
----------

* Luke Evans som Ebenezer Scrooge
* Olivia Colman som Fortiden
* Jessie Buckley som Isabel Fezziwig. Scrooge sin tidligere forlovede, og Mr. Fezziwigs datter
* Jonathan Pryce som Jacob Marley, Scrooges tidligere forretningspartner
* Johnny Flynn som Bob Cratchit. Scrooges kontor-medarbeider, som har mange barn.
* James Cosmo som Mr. Fezziwig, Scrooges tidligere medarbeider, og Isabels far
* Trevor Dion Nicholas som Nåtiden
* Fra Fee som Harry Huffman, Scrooges nevø som elsker julen.
* Giles Terera som Tom Jenkins. Eier av en leketøy-butikk som skylder penger til Scrooge.
* Homer Todiwala som Tamal
* Jemima Lucy Newman som Jen Scrooge. Søsteren til Scrooge, som døde under fødelsen av Harry
* Rebecca Gethings som Ethel Cratchit, Bobs kone som ikke liker Scrooge.
* Rupert Turnbull som Tiny Tim, den syke sønnen til Bob og Ethel.
* Devon Pomeroy som Kathy Cratchit, datteren til Bob og Ethel.
* Sheena Bhattessa som Hela Huffman, Harry sin kone

Eksterne lenker
---------------

* fra Netflix
* Internet Movie DataBase